מוג'ינגה קמבונדג'י

מוג'ינגה קמבונדג'י (באנגלית: Mujinga Kambundji; נולדה ב-17 ביוני 1992), היא אתלטית שווייצרית, זוכת מדליית ארד באליפות עולם (דוחה 2019) בריצת 200 מטר, אלופת עולם באולם (בלגרד 2022) בריצת 60 מטר זוכת מדליית ארד באליפות אירופה (אמסטרדם 2016) בריצת 100 מטר, וב-2022 בריצת 200 מטר.

ביוגרפיה 
קמבונדג'י נולדה וגדלה בברן, לאם שווייצרית, ולאבא קונגולזי. היא האחות השנייה מתוך ארבע אחיות. אחותה הצעירה, דיטאג'י קמבונדג'י, היא אצנית שווייצרית למרחקים קצרים.

2016
באליפות אירופה שנערכה באמסטרדם, הולנד ביולי 2016 היא זכתה במדליית ארד בריצת 100 מטר בתוצאה של 11.25 שניות, אחרי דפנה סחיפרס מהולנד (10.90 שניות) ואיווט לאלובה-קוליו מבולגריה (11.20 שניות).

2018
באליפות העולם באולם שנערכה בבירמינגהאם ב-2 במרץ 2018 היא זכתה במדליית זהב בריצת 60 מטר בתוצאה של 7.05 שניות, אחרי מוריאל אהורה (6.97 שניות) ומארי-ז'וזה טה לו
(7.05 שניות), שתיהן מחוף השנהב.

באליפות אירופה שנערכה בברלין, גרמניה באוגוסט אותה שנה היא סיימה 3 פעמים במקום רביעי, בריצת 100 מטר בתוצאה של 11.05 שניות, בריצת 200 מטר בתוצאה של 22.45 שניות ובריצת שליחות 4x100 מטר בתוצאה של 42.30 שניות.

2019
באליפות העולם שנערכה בדוחה, קטר בתחילת אוקטובר 2019 זכתה במדליית ארד בריצת 200 מטר בתוצאה של 22.51 שניות, אחרי דינה אשר-סמית' מבריטניה (21.88 שניות) ובריטני בראון מארצות הברית (22.22 שניות). נוסף לכך, היא סיימה במקום רביעי בריצת שליחות 4x100 מטר בשיא לאומי חדש של 42.18 שניות.

2021
באולימפיאדת טוקיו (2020) היא סיימה במקום שישי בריצת 100 מטר בתוצאה של 10.99 שניות, בשלב המוקדמות היא קבעה שיא לאומי חדש של 10.95 שניות ובשלב חצי הגמר היא קבעה תוצאה של 10.96 שניות. היא סיימה במקום שביעי בריצת 200 מטר בתוצאה של 22.30 שניות, בשלב המוקדמות ובשלב חצי הגמר היא קבעה שיא לאומי חדש של 22.26 שניות. נוסף לכך, היא סיימה במקום רביעי בריצת שליחות 4x100 מטר בתוצאה של 42.08 שניות, בשלב המוקדמות היא קבעה שיא לאומי חדש של 42.05 שניות.

2022

אלופת העולם באולם
באליפות העולם באולם שנערכה בבלגרד, סרביה ב-18 במרץ 2022 היא זכתה במדליית זהב בריצת 60 מטר בשיא לאומי חדש ובתוצאת השנה בעולם של 6.96 שניות, לפני מיקיה בריסקו (6.99 שניות) וממריבת' סנט-פרייס (7.04 שניות), שתיהן מארצות הברית.

שיאים אישיים

אצטדיון
 ריצת 100 מטר: 10.89 שניות (2022), שיא שווייץ
 ריצת 200 מטר: 22.05 שניות (2022), שיא שווייץ
 מרוץ שליחים (4X100): 42.05 שניות (2021), שיא שווייץ
 מרוץ שליחים (4X200): 1:31.75 שניות (2014), שיא שווייץ

אולם
 ריצת 60 מטר: 6.96 שניות (2022), שיא שווייץ

קישורים חיצוניים

 

אצניות
ספורטאיות שווייצריות
ילידות 1992
רצות באולימפיאדת טוקיו (2020)